สถานการณ์โควิด -19 ในประเทศไทย วันนี้พบผู้ป่วยรายใหม่เพิ่ม 77 ราย มีผู้ป่วยติดเชื้อในประเทศ 58 ราย และมีผู้เสียชีวิตเพิ่ม 1 ราย
เพจศูนย์ข้อมูลโควิด-19 รายงานสถานการณ์โควิด-19 ในประเทศไทยวันนี้ (28 มี.ค. 64 ) พบผู้ป่วยรายใหม่เพิ่มขึ้น 77 ราย แบ่งเป็นผู้ติดเชื้อในประเทศ 58 ราย และติดเชื้อจากต่างประเทศ 19 ราย ส่งผลให้จำนวนผู้ป่วยยืนยันสะสมในปัจจุบันอยู่ที่ 28,734 ราย รักษาหายป่วยแล้ว 27,239 ราย และพบผู้เสียชีวิตเพิ่ม1 ราย ทำให้จำนวนผู้เสียชีวิตสะสมอยู่ที่ 94 ราย // สำหรับผู้ติดเชื้อที่เพิ่มขึ้นจำนวน 77 ราย เป็นผู้ป่วยรายใหม่จากระบบเฝ้าระวังและบริการ 32 ราย ,จากการค้นหาเชิงรุกในชุมชน 26 ราย //เป็นผู้ที่เดินทางจากต่างมีการคัดกรอง ณ ด่าน และเข้าโรงพยาบาลหรือสถานกักกันที่รัฐจัดให้ จำนวน 19 ราย จากเกาหลีใต้ 1 ราย สหรัฐอเมริา 3 ราย สวีเดน 1 ราย สหรัฐอาหรับเอมิเรตส์ 2 ราย รับเซีย 1 ราย บัลแกเรีย 1 ราย เอธิโอเปีย 1 ราย อินเดีย 2 ราย คูเวต 1 ราย ฮังการี 6 รายขณะที่ สถานการณ์โควิด 19 ทั่วโลก มีผู้ติดเชื้อยืนยันสะสมรวมกว่า 127 ล้านราย มีผู้เสียชีวิตแล้วกว่า 2 ล้าน 7 แสนราย โดยสหรัฐอเมริกายังเป็นประเทศที่มีผู้ติดเชื้อมากสุด รองลงมา ได้แก่ บราซิล อินเดีย รัสเซีย ฝรั่งเศส ตามลำดับ ส่วนประเทศไทยอยู่ในลำดับที่ 116 ของโลก